
TECHNINĖ SPECIFIKACIJA
 
 
1. VIEŠOJO PIRKIMO OBJEKTAS – UAB ILTE (toliau – ILTE), Perkančiosios organizacijos (toliau PO) Klientų patirties bei pastangų įvertinimo metodikos parengimas:

1.1. Esamos klientų patirties, pastangų ir pasitenkinimo įvertinimo situacijos perkančiojoje organizacijoje analizė ir palyginimas su gerosiomis praktikomis.
1.2. Klientų patirties bei pastangų įvertinimo metodikos (toliau – Metodikos) parengimas.
1.3. Metodikos taikymo testavimas.


2. BENDROJI INFORMACIJA 

2.1 ILTE siekdama savo strateginio tikslo – didinti finansavimo prieinamumą verslui bei kitiems sektoriams, inicijuoja finansinių priemonių kūrimą, rūpinasi jų administravimu ir užtikrina, kad valstybės, ES ir ILTE uždirbtos lėšos būtų tinkamai panaudotos, kurtų pridėtinę vertę Lietuvos ekonomikai. ILTE valdo apie 40 finansinių priemonių, kurias teikia pati tiesiogiai ar per finansavimo partnerius. 
2.2 ILTE klientai yra įvairių dydžių ir įvairių sektorių įmonės, verslininkai, žemės ūkio ir žuvininkystės sektoriaus verslai ir ūkininkai, viešojo sektoriaus atstovai ir daugiabučių namų administratoriai.

3. TIKSLAS

3.1. Atlikti PO esamos klientų patirties, klientų pastangų ir pasitenkinimo vertinimo būsenos analizę ir palyginti esamą situaciją su gerosiomis praktikomis.
3.2. Atsižvelgiant į analizės rezultatus, parengti Metodiką ir pasiūlyti jos įdiegimo planą.
3.3. Atlikti PO darbuotojų Metodikos taikymo mokymus ir Metodikos taikymo testavimus.
3.4. Metodikos parengimas yra laikomas projektu. Turinčiu savo pradžią ir pabaigą. Projekto pradžia yra laikomas sutarties pasirašymas, orientacinė projekto pabaiga – 2025 m. gruodis, kur planuojamas Metodikos sukūrimas iki 2025-11-01 d., Metodikos taikymo testavimas ir perdavimas PO iki 2025-12-15 d.
3.5. 

4. REIKALAVIMAI PIRKIMO OBJEKTUI  

4.1. Tiekėjas turi atitikti žemiau pateiktus reikalavimus:
	Eil. Nr. 
	Reikalavimas
	Reikalavimo aprašymas

	4.1
	Esamos situacijos analizė
		Tiekėjas turi atlikti PO esamos klientų patirties, klientų pastangų bei pasitenkinimo vertinimo būsenos analizę, įskaitant turimus duomenis, kanalus ir sąlyčio taškus.




	4.2
	Gerosios praktikos analizė
		Tiekėjas turi pateikti gerosios praktikos pavyzdžių iš tarptautinės ir (ar) nacionalinės praktikos, taikant NPS, CES, CSAT ir kitus kliento patirties rodiklius.




	4.3
	Analizės išvadų ir įžvalgų pateikimas
	Tiekėjas turi įvertinti analizės metu surinktus duomenis,  palyginti juos su gerosiomis praktikomis ir pateikti išvadas bei įžvalgas. 

	4.4
	Tikslinių naudotojų ir kanalų identifikavimas
		Metodikoje turi būti aiškiai apibrėžtos klientų grupės (kliento tipas, paslaugų gavimo kanalai bei kt. aktualūs parametrai), kurioms bus taikomi matavimai.




	4.5
	Matuojamų rodiklių nustatymas
	Atsižvelgiant į PO tikslus ir atliktos analizės rezultatus turi būti nustatyti konkretūs matuojami rodikliai (pvz., NPS, CSAT, CES ir kt.)

	4.6
	Vertinimo metodų parinkimas
	Atsižvelgiant į PO technines ir organizacines galimybes, Tiekėjas turi parinkti vertinimo metodus (pvz, apklausos, interviu, el. duomenų analizė ir kt.) kiekvienam rodikliui ir pagrįsti vertinimo metodo pasirinkimą.

	4.7
	Matavimo priemonės, dažnumas ir tvarka
	Atsižvelgiant į PO technines ir organizacines galimybes Metodikoje turi būti aprašytos rodiklių matavimo priemonės, nustatytas vertinimo reguliarumas (pvz., mėnesinis, ketvirtinis, metinis ar kt.) bei konkretūs matavimo etapai.

	4.8
	Duomenų analizės metodai
	Tiekėjas turi aprašyti, kokie kiekybiniai ir kokybiniai analizės metodai bus taikomi surinktiems duomenims interpretuoti ir kodėl.

	4.9
	Rezultatų vizualizavimo gairės
		Metodikoje turi būti numatyta, kaip surinkti duomenys bus pateikiami (pvz., interaktyvios ataskaitos, skaitmeniniai dashboard'ai), pateiktos rekomendacijos vizualizavimo įrankiams (pvz., specializuotoms sistemoms ir pan.)




	4.10
	Rezultatų interpretavimo gairės 
	Tiekėjas turi paruošti rezultatų interpretavimo gaires. Numatyti, kaip, remiantis gautais rezultatais, bus formuluojamos rekomendacijos ir priemonės klientų patirties gerinimui. Turi būti paruošti bent 3 scenarijai su veiksmų planais remiantis gerosiomis praktikomis ir Tiekėjo patirtimi..

	4.11
	Teisinio atitikimo užtikrinimas
	Tiekėjas privalo užtikrinti, kad visi metodikoje siūlomi duomenų rinkimo ir analizės procesai atitiks BDAR (GDPR) ir kitus galiojančius teisės aktus.

	4.12
	Metodikos taikymo testavimas
	Suderinus su PO, turi būti atliktas Metodikos pritaikymo testavimas bent viename paslaugų taške su realiais naudotojais. Atsižvelgiant į testavimo rezultatus atliktos korekcijos Metodikoje.

	4.13
	Metodikos įdiegimo planas
	Atsižvelgiant į PO tikslus ir galimybes, Tiekėjas turi parengti Metodikos įdiegimo planą 1-2 metų perspektyvoje ir pateikti tolimesnes vystymo rekomendacijas

	4.14
	Mokymai ir metodikos perdavimas
	Tiekėjas turi suplanuoti ir su PO suderinti Metodikos perdavimo procesą bei praktinius Metodikos naudojimosi mokymus PO darbuotojams.

	4.15
	Intelektinės nuosavybės teisės
	1. Tiekėjas patvirtina, kad sukurta Metodika, įskaitant visus dokumentus, ataskaitas, duomenų rinkimo formas ir kitus susijusius kūrinius, yra visiškai perduodama PO kaip intelektinė nuosavybė, ir PO įgyja visiškas teises į šiuos kūrinius nuo jų sukūrimo momento.

2. Tiekėjas patvirtina, kad sukurta Metodika nėra pažeidžianti jokių trečiųjų šalių intelektinės nuosavybės teisių, įskaitant autorines teises, prekių ženklus, patentus ir kitus teisinius apsaugos mechanizmus. Tiekėjas prisiima atsakomybę ir visiškai atlygina žalą, jei PO susiduria su teisminiais ieškiniais dėl pažeistų intelektinės nuosavybės teisių, susijusių su šios metodikos naudojimu.

3. Po Metodikos sukūrimo ir perdavimo, tiekėjas neturi teisės kelti pretenzijų dėl autorinių teisių, licencijavimo ar kitų intelektinės nuosavybės teisių, susijusių su šiuo kūriniu.

	4.16
	Bendravimo kalba
	Tiekėjas turi užtikrinti savo specialisto bendravimą lietuvių kalba (žodžiu ir raštu) arba tiekėjas savo sąskaita privalo užtikrinti savalaikes ir tinkamas vertimo paslaugas.



* Klientų rekomendavimo indeksas (NPS), klientų pastangų balas (CES), klientų pasitenkinimo balas (CSAT) 
__________________________________

